Syin akin deg yixef wis sin ad naɛreḍ ad nessegzi arway d usluɣu n yimsulɣa, anda ad nehḍer ɣef uneqqis s taɣuct tusgit, ad nessufeɣ akk tuɣac tisiwlanin yellan deg teḥkayt, syin ad nemeslay ɣef ufellaq n uwadem Nekk, i d nufa d aɣbel imi aneqqis d ungal maca tessemres awadem amenzu asuf, syin akin ad nemmeslay ɣef tesnakudt tuzligt, anda tamarut tarreẓasuddes amaẓlay melba ma tessemres akud i deg d-ḍran ineḍruyen-a deg wungal i yeǧǧan aneqqis war tazwert war tagrayt, syin ad nehḍer ɣef trakalt yeṭṭwedren, anda tanagalt ur tefki ara azal i wadeg akken nenum nettaf-it deg ungalen wiyyaḍ, imi deg uneqqis tessemres kra n yismawen n tuddar, ur nelli ara deg tilawt war aglam, maca s wallus n ineḍruyen d tigawin yellan daxel.